Ейдриън Мичъл
Автострадаутобан

Превод от английски: Александър Шурбанов, 1995

chitanka.info

Покрай блещукащата карта на Европа

един гигантски брачен пръстен

бавно се върти през Лондонослозападенберлин

атинаримадридпариж и пак обратно

бавно се върти.

Не пръстен,

а Великата Всеевропейска Лимузина,

Прочутата Златистобяла Кръгова Кола, която

бавно се върти.

Защото всичките коли в Европа са споени

в единна смъртна сплав,

във въртообиколовъртележка

задръстванеивъртележкапак,

ведно споени —

ситроенбугатиягуарпоршефолксвагендаф.

Всички пътници, помъкнали със себе си

илюстрирани хладилници и цветни пиана,

пъплят към седалките напред, където

уж е предницата на колата,

влачейки подире си

шедьоври на изкуството,

абажури от човешки надници,

деца аламинут, часовници със закъснител…

Но колата е затворен кръг

без предница без задница

без шофьор без броня без кормило без спирачки без

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.